|  |  |
| --- | --- |
|  | **Arholiad Mynediad**  **Mawrth 2022** |
| **ASTUDIAETHAU FFILM A THELEDU**  Amser: 1.5 awr (90 munud)  **Atebwch DDAU gwestiwn** | |

1. Mae sawl ysgolor wedi cyfeirio at raglenni realaeth (er enghraifft: *Big Brother, Love Island, I’m a Celebrity get me out of here! The circle*) gan ddweud eu bod yn ‘glefyd’ ar ddarlledu ym Mhrydain. Ydych chi’n cytuno â’r farn hon? **Trafodwch.**
2. Beth yw eich dealltwriaeth chi o’r gair ‘*genre*’? Yn eich ateb, cyfeiriwch at wahanol *genres* o fewn i faes astudiaethau ffilm a/neu deledu.
3. Ydych chi’n credu bod rhaglenni dogfen yn gallu rhoi darlun cywir o faterion cymdeithasol, neu a ydyn nhw wastad yn eu hanfod yn rhagfarnllyd? Cyfeiriwch at enghreifftiau penodol yn eich ateb.
4. Trafodwch swyddogaeth a phwysigrwydd goleuo a sain mewn cynhyrchiadau Ffilm a/neu Deledu. Dylech gyfeirio at ffilmiau neu raglenni penodol, a/neu olygfeydd ynddynt.
5. Cafodd Covid-19 effaith ddifrifol ar Sinemâu, a bu’n rhaid i rai gau am byth. A oes angen sinemâu arnon ni yn y gymdeithas gyfoes? **Trafodwch.**
6. Mae ffilmiau chwaraeon, er enghraifft *Warrior, Rocky, Invictus* mor boblogaidd ag erioed. Ystyriwch beth sy’n gwneud ffilm chwaraeon dda a pham y mae ffilmiau o’r fath wedi parhau’n boblogaidd. Dylech gyfeirio at o leiaf **DDWY** ffilm yn eich ateb.